# 

# Handlingsplan for Begrebs- og informationsmodel for samtykke

Indholdsfortegnelse

[Handlingsplan for Begrebs- og informationsmodel for samtykke 1](#_Toc54815203)

[Bemærkninger til indstilling fra review-rapport 2](#_Toc54815204)

[Vedr. generelle bemærkninger 2](#_Toc54815205)

[Handlingsplan for anbefalinger til projektet 2](#_Toc54815206)

[Anbefalinger 2](#_Toc54815207)

[Anbefalinger til det nuværende projekt 2](#_Toc54815208)

[Anbefalinger til det fremtidige arbejde 3](#_Toc54815209)

[Tværgående anbefalinger 4](#_Toc54815210)

[Opsummering på handlingsplan 4](#_Toc54815211)

[Øvrige bemærkninger til model-reviewet 4](#_Toc54815212)

# Bemærkninger til indstilling fra review-rapport

Projektet takker for det gennemførte review og den brugbare feedback, herunder de otte konkrete anbefalinger til projektet.

## Vedr. generelle bemærkninger

**Definitionen af samtykke:** Projektet er enigt i, at samtykke er defineret bredt. Der eksisterer et ønske om at tydeliggøre i definitionen, at Spærring også er en variant af samtykke. I den anledning kan definitionen evt. indskærpes yderligere.

**Undersøgelse af samtykkes relation til fuldmagt:** Projektet anser det for værende relevant at inkludere fuldmagt i samtykkets begrebsmodel. For at tydeliggøre relationen imellem fuldmagt og samtykke vil projektet indføre fuldmagt som fremmedbegreb i begrebsmodel for samtykke, så det tydeliggøres, hvornår fuldmagt bør anvendes frem for et samtykke (og omvendt). Det er dog udenfor scope at igangsætte en dybdegående undersøgelse af fuldmagt.

**Vedr. begreber som ikke indgår i informationsmodel:** Projektet er enigt og vil tilføje en beskrivelse af hvorfor nogle begreber ikke er inkluderet i informationsmodellen.

**Vedr. begrebet samtykkegiver**: Projektet vil i udarbejdelse af datamodel undersøge behovet for at oprette samtykkegiver som en særskilt klasse i informationsmodel.

**Vedr. kommentarer i begrebslisten:** Projektet er enigt i, at procesorienterede kommentarer skal fjernes inden udgivelse.

# Handlingsplan for anbefalinger til projektet

Nedenfor følger projektets handlingsplan baseret på de anbefalinger, som følger af arkitekturreviewet, sammenfattet i den fremsendte reviewrapport. Det understreges, at nærværende handlingsplan og angivne konsekvenser for scope, tid og økonomi er projektets estimat, godkendt af projektejer, men endnu ikke behandlet i projektets styregruppe.

## Anbefalinger

### Anbefalinger til det nuværende projekt

**1. Det anbefales at bemærkningerne i regelgennemgangen nedenfor samt i bilag A og B gennemgås og modellerne bringes til fuldt ud at overholde** **de fællesoffentlige regler for begrebs- og datamodellering v.2.0**

Projektet er enigt i anbefalingen, og den implementeres i det nuværende projekt ved opdatering af begrebs- og informationsmodel samt eventuelle konsekvensrettelser af datamodeller i løbet af Q4 2020. Det forventes ikke at have konsekvens for økonomi og tidsplan at implementere ændringerne. Projektet vil inddrage modelsekretariatet i tilfælde, hvor der skulle være behov for vejledning.

**2. Det anbefales at de underliggende modeller (pakker) også forsynes med henvisning til lovgrundlag, hvor det er relevant.**

Projektet er enigt i anbefalingen, og den implementeres i det nuværende projekt ved opdatering af informationsmodel i løbet af Q4 2020. Det forventes ikke at have en konsekvens for det videre arbejde med datamodeller. Det forventes ikke at have konsekvens for økonomi og tidsplan at implementere ændringerne. Projektet vil inddrage modelsekretariatet i tilfælde, hvor der skulle være behov for vejledning.

**3. Det anbefales at sammenhængen mellem begrebsmodeller og logiske modeller beskrives iht. modelreglernes syntaks.**

Projektet er enigt i anbefalingen, og den implementeres i det nuværende projekt ved opdatering af begrebs- og informationsmodel samt eventuelle konsekvensrettelser af datamodeller i løbet af Q4 2020. Det forventes ikke at have konsekvens for økonomi og tidsplan at implementere ændringerne. Projektet vil inddrage modelsekretariatet i tilfælde, hvor der skulle være behov for vejledning.

**4. Det anbefales at genbrugte modelelementer forsynes med den korrekte identifikator.**

Projektet er enigt i anbefalingen, og den implementeres i det nuværende projekt ved opdatering af begrebs- og informationsmodel samt eventuelle konsekvensrettelser af datamodeller i løbet af Q4 2020. Det forventes ikke at have konsekvens for økonomi og tidsplan at implementere ændringerne. Projektet vil inddrage modelsekretariatet i tilfælde hvor der skulle være behov for vejledning.

**5. Det anbefales at begrebet ’behandlingsgrundlag’ defineres.**

Projektet er enigt i anbefalingen, og den implementeres i det nuværende projekt ved opdatering af begrebs- og informationsmodel samt eventuelle konsekvensrettelser af datamodeller i løbet af Q4 2020. Det forventes ikke at have konsekvens for økonomi og tidsplan at implementere ændringerne. Projektet vil inddrage modelsekretariatet i tilfælde hvor der skulle være behov for vejledning.

### Anbefalinger til det fremtidige arbejde

**6**. **Det anbefales, at der arbejdes med hvilke brugsscenarier der skal understøttes, og at projektet oplyser om processen omkring det fremtidige arbejde omkring samtykke, så interesserede parter kan deltage. Det bemærkes bl.a., at SDFE fremadrettet har behov for en samtykke-løsning, og det kunne være fantastisk, hvis der blev etableret en fællesoffentlig løsning som gav adgang til at kunne se ens samtykker og hvem der bruger dem. MitSamtykke.**

Projektet er enigt i anbefalingen, og den implementeres i det nuværende projekt. I projektet arbejdes der med at beskrive relevante brugsscenarier på baggrund af input fra de myndigheder, som bidrager til projektet. I regi af den fællesoffentlige styregruppe for digital kommunikation, hvor projektet er forankret, og udvalget for arkitektur og standarder, hvor der løbende gives en status på arbejdet med fælles arkitektur og standarder for samtykke, har en række myndigheder mulighed for at melde ind, hvis de er interesserede i at deltage i arbejdet. Der forventes også at blive udarbejdet ekstern kommunikation om arbejdet med fælles arkitektur og standarder for samtykke. Det forventes ikke at have konsekvens for økonomi og tidsplan at implementere ændringerne. Projektet vil desuden kontakte SDFE for at høre mere om deres behov for en samtykkeløsning.

### Tværgående anbefalinger

**7**. **Det anbefales, at der etableres en standard for generelle egenskaber, såsom ‘navn’, ‘beskrivelse’ etc. som kan genbruges på tværs af modeller og projekter.**

Projektet er enigt i anbefalingen. Den vil dog ikke blive implementeret i nærværende projekt, da det ligger uden for projektets scope.

**8. Det anbefales, at der etableres fællesoffentlige modeller for begreber og dataelementer, der beskriver GDPR-forordningen og persondata generelt. Projektet har været nødt til at definere begreber, som er meget relevante for samtykke, men som også må anses at have endnu bredere relevans.**

Projektet er enigt i anbefalingen. Den vil dog ikke blive implementeret i nærværende projekt, da det ligger uden for projektets scope.

## Opsummering på handlingsplan

Projektet forventer at følge anbefalingerne 1-6 til det nuværende projekt og forventer ikke, at dette vil få en konsekvens for økonomi og tid på nuværende tidspunkt.

Anbefaling 7-8 ligger uden for projektets scope og implementeres ikke af nærværende projektet, men de skal håndteres andre steder.

# Øvrige bemærkninger til model-reviewet

I løbet af Q4 2020 udarbejdes logisk datamodel for samtykke, som forventes at gennemgå et FDA-modelreview i løbet af januar 2021. Der er tale om et udkast, som vil indgå i POC- og pilotafprøvning sammen med begrebs- og informationsmodel. Efter endt POC/pilotafprøvning vil modellerne blive revideret/færdiggjort med henblik på godkendelse i Styregruppen for digital kommunikation af version 1.0, som derefter forventes sendt til optagelse i FDA i Udvalget for arkitektur og standarder – forventeligt i løbet af 2021.